Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12022

2. 2. 2. Minimális teljesítmény A felszállásra és leszállásra közzétett maximális tömegnél (lásd 2.2.3. pontot) – a fel- vagy leszállás helyének szintmagassága, vagy nyomásmagassága akár az egyezményes légkörben, akár meghatározott szélcsendes légköri viszonyok között, és vízről történő üzemelés esetében meghatározott sima víztükörnél, – a helikopternek képesnek kell lennie a 2.2.2.1. és a 2.2.2.2. pont szerinti minimális teljesítményre, figyelmen kívül hagyva az akadályokat, vagy a végső megközelítés és a felszálló terület hosszát. Megjegyzés – Ez a Szabvány lehetőséget nyújt arra, hogy a helikopter repülési kézikönyvében a maximális felszálló tömeget és a maximális leszálló tömeget közzétegyék, viszonyítva például a felszállás vagy a leszállás helyének: – szintmagasságára, vagy – nyomásmagasságára, vagy – nyomásmagasságára és a légköri hőmérsékletre, olymódon, hogy ez azonnali használatra kész adatként felhasználható legyen a helikopter teljesítményének üzemeltetési korlátozásainál a nemzeti kód alkalmazásában.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes